Pli ol 1000 aliĝintoj al la 102a UK en Seulo
#000000
La nombro de la aliĝintoj al la 102a Universala Kongreso de Esperanto, kiu okazos la 22-29an de julio 2017 en Seulo, en aprilo superis milon. La kongresa rubriko de la retejo de UEA la 8an de majo montris, ke al UK-102 aliĝis jam 1045 personoj el 61 landoj.
#000001
Nature, la plej multaj aliĝintoj estas el Koreio – 224 personoj. La kongreslandon sekvas ĝiaj najbaroj Japanio kun 169 aliĝintoj kaj Ĉinio kun 105 aliĝintoj. Kun aldono de 15 aliĝintoj el Tajvano kaj 3 el Hongkongo (UEA registras ilin aparte de Ĉinio) el ĉi tiuj tri landoj aliĝis 516 kongresanoj, t. e. 49,3%, aŭ preskaŭ duono de la tuta kongresanaro.
#000002
Ĉi-jare Koreio duafoje gastigas UKon. Antaŭ 23 jaroj, al la 79a UK (Seulo, 1994) aliĝis sume 1776 personoj. La nombro de ĉi-jaraj aliĝintoj estos malpli granda, tamen la 102a UK estos pli amasa ol la antaŭa azia UK en Hanojo (2012) al kiu aliĝis nur 866 personoj. Ĝi ankaŭ estos pli granda ol la Universalaj Kongresoj en 2013 (Rejkjaviko, 1034 aliĝintoj) kaj en 2014 (Argentino, 706 aliĝintoj). Probable ĝi allogos preskaŭ tiom da kongresanoj kiel Nitro pasintjare, kiam al la 101a UK aliĝis 1253 personoj.
#000005
Oni povas aliĝi al la 102a Universala Kongreso en la reta aliĝilo de UEA.
#000006
Demonstraj versioj de “La Ondo”
Musklaku la kovrilon por legi pliajn informojn.
#000009
Demonstraj versioj de “La Ondo”
#000010
Musklaku la kovrilon por legi pliajn informojn.
#000011